
Tema: Innblikk i et PhD prosjekt om algoritmisk tenkning i matematikk på barnetrinnet – utfordringer og muligheter

Abstrakt: Gjennom mitt PhD prosjekt har jeg forsket på hvordan lærere integrerer, forstår og verdsetter algoritmisk tenkning som en del av sin undervisningspraksis. I prosjektet har jeg fått innblikk i både utfordringer og muligheter algoritmisk tenkning kan ha inn i matematikkundervisningen på barnetrinnet. I dette innlegget vil jeg legge frem resultater fra prosjektet, samt invitere deltakerne til å se på mulighetene for å utforske matematikk med hjelp av algoritmisk tenkning. Det blir også rom for diskusjoner rundt fordeler og ulemper med å integrere algoritmisk tenkning inn i matematikkundervisningen på barnetrinnet.

Tidsplan:

10 minutter: intro og resultater fra PhD prosjektet

10 minutter: arbeid med en oppgave i Scratch

10 minutter: avslutning og diskusjon.

